CELEX: 32019D1121
Language: bg
Date: 2019-06-25 00:00:00
Title: Решение (EС) 2019/1121 на Съвета от 25 юни 2019 година за подписване, от името на Европейския съюз, на Споразумението за свободна търговия между Европейския съюз и Социалистическа република Виетнам

2.7.2019   
               
               
                  BG
               
               
                  Официален вестник на Европейския съюз
               
               
                  L 177/1
               
            
         РЕШЕНИЕ (EС) 2019/1121 НА СЪВЕТА
         от 25 юни 2019 година
         за подписване, от името на Европейския съюз, на Споразумението за свободна търговия между Европейския съюз и Социалистическа република Виетнам
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, параграф 1, член 100, параграф 2 и член 207, параграф 4, първа алинея във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 23 април 2007 г. Съветът разреши на Комисията да договори споразумение за свободна търговия (ССТ) с някои държави — членки на Асоциацията на народите от Югоизточна Азия (АСЕАН). В разрешението бе предвидена възможността за провеждане на двустранни преговори.
                  
               
                     (2)
                  
                  
                     На 22 декември 2009 г. Съветът разреши на Комисията да проведе двустранни преговори по ССТ с някои държави — членки на АСЕАН. През юни 2012 г. Комисията започна двустранни преговори за ССТ с Виетнам съгласно съществуващите указания за водене на преговори.
                  
               
                     (3)
                  
                  
                     Преговорите за Споразумение за свободна търговия между Европейския съюз и Социалистическа република Виетнам (наричано по-долу „споразумението“) приключиха.
                  
               
                     (4)
                  
                  
                     Споразумението следва да се подпише от името на Съюза при условие за сключването му на по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза на Споразумението за свободна търговия между Европейския съюз и Социалистическа република Виетнам (наричано по-долу „споразумението“) при условие за сключването на посоченото споразумение (1).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) споразумението от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 25 юни 2019 година.
            
               
                  За Съвета
               
               
                  Председател
               
               A. ANTON
            
         
         
            (1)  Текстът на споразумението ще бъде публикуван заедно с решението за сключването му.